Kempeleen lukio

Kempeleen lukio on Kempeleessä vuonna 1976 toimintansa aloittanut lukio. Lukio sijaitsee Kempeleen koulukeskuksessa kunnan keskustaajaman läheisyydessä. Sen välittömässä läheisyydessä sijaitsevat myös Kirkonkylän koulu, Kempeleen sivukirjasto Tietotori ja Kempelehalli.  

Lukio on Unesco-koulu. Koulussa käsitellään aiheita, jotka ohjaavat vastuuseen maailmanlaajuisesta hyvinvoinnista. Tämä tulee esiin muun muassa kummilapsitoiminnassa ja avustuskohteissa.

Lukiossa oli vuonna 2020 oppilaita noin 440. Opiskelijat ovat kotoisin Kempeleestä, Limingasta, Lumijoelta, Oulusta ja Tyrnävältä. Koulun rehtorina toimii Kimmo Aaltonen. 

25.8.2022 Kempeleen lukioon tehtiin uhkaus kouluampumisesta anonyymisti sosiaalisen median sovelluksen Jodelin kautta. Uhkaus poistettiin myöhemmin. Koulun rehtorin Kimmo Aaltosen mukaan opetus aiotaan järjestää uhkauksesta huolimatta normaalisti lähiopetuksessa. Uhkauksesta lähetettiin tieto koulun oppilaille ja heidän vanhemmilleen Wilman kautta. Lisäksi Kempeleen kunta tiedotti asiasta internetsivuillaan sekä kunnan Facebook-sivulla.

Historia
Lukion perustamisesta Kempeleeseen käytiin keskustelua 1970-luvun alussa. Suunnitelma toteutettiin vuonna 1975, ja seuraavana vuonna lukio aloitti toimintansa 54 oppilaan voimalla yläasteen tiloissa. Vuonna 1978 lukiolle rakennettiin omat tilat. Ensimmäiset ylioppilaat valmistuivat lukiosta toukokuussa 1979.

Tunnettuja lukion käyneitä henkilöitä
 Janne Heikkinen, poliitikko
 Anna-Leena Härkönen, kirjailija-näyttelijä. Opiskelun ohessa hän kirjoitti teoksen Häräntappoase.

Lähteet

Kempeleen oppilaitokset
Suomen lukiot